Заявіць аб сваім удзеле ў нацыянальным конкурсе трэба да 15 снежня. Згодна з умовамі зрабіць гэта можа любы жадаючы (адукацыя і прафесія значэння не маюць) ва ўзросце не маладзей за 16 гадоў, хто мае адпаведную песню. Да яе ёсць шэраг патрабаванняў. Прапанаваная кампазіцыя павінна быць не "засвечанай" публічна да сёлетняга кастрычніка, пацверджанай аўтарскімі правамі, запісанай на кампакт-дыск ці міні-дыск, мець фармат еўрапейскай папулярнай музыкі з элементамі нацыянальнага каларыту, тэкст на рускай або беларускай і англійскай мовах і гэтак далей. Умовы конкурсу апублікаваны ў друку.